Voorwaar is ons geseend Naas! As dit nie vir die forum was nie sou ek beslis nie soveel persone kon bereik deur 'n bewusmakingsveldtog van die asemdief nie. Sal PM ewig dankbaar bly vir die groot voorreg. Onderstaande bewusmakings plasings word gedeel op versoek van die PH Assosiasie.org
Ek glo vas dat positiewe denke (selfs al is dit net 'n illusie) 'n kragtige helingsmiddel is. Ons besit die © op hierdie voorreg!
'n Groot deel van die hantering van pulmonale hipertensie is die neem van nodige medikasie om simptome te verlig en om progressie te vertraag. Omdat pulmonale hipertensie meer as net die longe affekteer, het baie PH pasiënte 'n lys van ten minste 'n dosyn verskillende medikasie om verskillende dele van die liggaam te behandel.
Medikasie is nodig, maar hierdie hulpmiddel kom nie sonder 'n prys nie en die newe-effekte dra by die uitdagings van die hantering van chroniese siekte. Ongelukkig kom medikasie saam met 'n lys van newe-effekte wat oorvleuel met simptome wat diegene met pulmonale hipertensie reeds ervaar.
Die beta-blokkers werk deur blokkasie van die dele van die hart wat jou harttempo verhoog. Dit verlaag die hartklop maar vererger die tamheid wat jy gewoonlik ervaar a.g.v. PH, veral tydens hittegolwe.
Geen wonder dat ons soms wonder of dit selfs die moeite werd is om die medikasie te neem? Al hou ons nie van die newe effekte van verergerde simptome wat baie van die medikasie veroorsaak nie, gaan jy slegter voel sonder dit want hierdie medikasie wat jy daagliks neem is nodig vir die funksionering van jou liggaam met die minste fisiese stres wat daarop geplaas kan word. Sonder hierdie medikasie moet jou organe baie harder werk.
Brittany Foster stel voor in haar artikel dat jy jou simptome dokumenteer en sodoende 'n aktiewe rol speel in die versorging van jouself en die neem van medikasie. Dit help veral wanneer jy buitengewone simptome begin ervaar. Op dié manier kan jy agterkom of daar 'n patroon is.
Sy skryf: "Wanneer ek iets aan die dokter rapporteer wat kommerwekkend is, ontleed ek tendense. Het ek op daardie stadium 'n nuwe medikasie begin? Het ek onlangs 'n dosis verhoog of verminder? Is die simptoom op 'n spesifieke tyd van die dag of ongeveer dieselfde tyd van die maand? Op soek na hierdie patrone help om my simptome te verduidelik, wat dit vir die dokters makliker maak om vas te stel of die probleme medikasieverwant is, of lewenstylveranderinge kan help of as die onsekerheid verdere ondersoek benodig.
Hier is 'n baie insiggewende podcast deur 'n kardioloog wat handel oor die feit dat ons self verantwoordelik is om die name/dosis ens van medikasie te ken sodat jy dit kan noem aan jou spesialiste/dokters/mediese span. Dit is veral belangrik as jy op bloedverdunners is wat 'n wesenlik gevaar van ernstige bloeding kan inhou as jy sou val en beseer word. 'n Mens dink nie altyd daaraan dat jy dalk jou bewussyn kan verloor in die beseringsproses en as jy dan nie 'n rekord van jou medikasie in jou beursie of handsak het, die noodhulpspan nie bewus is van die gevare wat jou toestand kan inhou nie. PH pasiente moet spesiale sorg ontvang met die toedien van narkose, binne aarse voeding, en interaksies van ander medikasie met jou voorgeskrewe medisyne.
Vir baie PH pasiënte is 'n dubbel long- en hartoorplanting die laaste uitweg. Die volgende is lewensbelangrike inligting indien jy op die oorplantingslys is en voor-inplantings sirkulatoriese reddings-intervensies benodig. Die FDA het op 17 Augustus 'n waarskuwingsbrief gerig aan kardioloë oor die hoë sterftesyfer en beroertes geassosieer met die 'Tydelike Totale Kunsmatige Hart (TAH-t) Companion 2-stelselsisteem' tydens 'n na-goedkeurings studie.
Volgens die brief het die agentskap voorheen data opgedateer oor 'n hoër sterftesyfer met die C2-bestuurder, veral onder pasiënte wat voor-inplantings sirkulatoriese reddingsintervensies benodig het.
Met die wegsteek van jou ongemak, vererger dit jou fisiese simptome en die angs oor pyn terwyl jy wonder wat gaan aan met jou tot die angstigheid in so mate toeneem dat jy oorweldig word deur emosies van hopeloosheid, woede, frustrasie en hartseer. Hierdie oorweldiging laat jou voel dat jy totale beheer oor gees en liggaam verloor.
Dit is so belangrik om maniere te vind om hierdie verskillende emosies wat jy op 'n daaglikse basis ervaar, te hanteer en verwerk.
Deur te deel oor dit wat jou pla is reinigend en laat jou toe om meer beheer oor jou liggaam te kry. Sommige dae kan jy die simptome verwerk met 'n glimlag. Ander dae is daar troos in die wete dat jy kan en mag huil wanneer dit nodig is en dat jy jou woede en gevoelens van nederlaag openlik kan erken en uitdruk.
Herkenning van fisiese simptome en enige verandering in jou geestesgesondheid maak dit makliker om voort te gaan in die stryd teen 'n kroniese siektetoestand soos PH.
In 'n noodgeval as jy bv. 'n been gebreek het, of as jy interne bloeding het of dringende chirurgie benodig, en daar 'n vereiste is om dadelik die antikoagulasie te keer, veral in 'n situasie van ernstige bloeding, dan kan dokters vars gevriesde bloedoortappings gee plus die produkte wat die faktore vir nodige stolling in die pasiënt insluit sodat bloeding gestop kan word en die koagulasiesisteem of stolstelsel terug na normaal kan keer.
Om die proses van antikoagulasie te stop is die eenvoudigste manier om die medikasie te weerhou. Met verloop van tyd produseer die liggaam die faktore wat betrokke is in die koagulasie-proses, en die stelsel keer terug na normaal. Dit kan 'n kwessie van dae wees vir die meeste van die agente.
In die meeste gevalle van A-fib sal 'n pasaangeër nie die oplossing wees of enige verskil maak nie aangesien dit gebruik word in gevalle waar die hartritme te stadig is. Met atrial fibrillation klop die hart te vinnig (vibreer). Wanneer dit wel 'n verskil sal maak is wanneer daar chirurgiese ingrepe is om die seine van die een deel van die hart af te sny in leke taal.
Dit is altyd vir my baie interessant om te lees en te leer. Wanneer mense in 'n geselskap hierdie onderwerpe aanroer dan weet jy ten minste waarvan hulle praat.
So bitter jammer om dit te hoor matertjie. Sterkte met die pad vorentoe. Jy is 'n wonderlike voorbeeld van deursettingsvermoë vir ons almal. Ek is hier as jy enige vrae het. Sal bid dat die lupus nie 'n vakbondskap met die asemdief aangegaan het soos wat hulle vermoed nie.
Voor my eie diagnose 6 jaar gelede het ek basies dieselfde pad gestap as jy. Dok het ook vermoed dit was 'n hartaanval en my opgeneem. Die EKG was abnormaal en suurstofvlakke in bloed te laag. Die drukking in longare het hulle misgis met 'n longonsteking Daarna het 'n lang lang reeks toetse gevolg en uiteindelik het ons kennis gemaak met die twee letters in die alfabet wat 'n mens beslis nie langsmekaar wil sien op jou mediese verslae nie 'PH'.
Ek is jammer om te hoor jy is olik. Het gewonder hoekom jy so stil is Anastasia. Ek hou styf duime vas dat dit nie ernstig is nie en dat jy gou weer op die been sal wees.
Ek het geen kennis van Lupis nie. Kan jy asseblief 'n bietjie inligting verskaf. As jy wil maak ek vir jou 'n afdeling oop.